Ընտանիքը չի դիմում Շիրակի դատախազություն, վստահ լինելով, որ ոստիկաններն ու դատախազներն իրար հետ կապված են և միմյանց չեն նեղացնի: «Շտապօգնությունը հորս մոտ նույնիսկ երիկամների խնդիր է արձանագրել, թղթերից մեկում այդպես էլ գրված է, որ պատճառը ծեծն է: Բայց ստեղ բոլորն իրար հետ կապված են: Ես չեմ կարող իմ ծնողին պաշտպանեմ: Ոչ ոք հաշվի չի առնում, որ պապաս մորս էր պաշտպանում», — վրդովվում է Սվետլանա Պետրոսյանը: Նա սեպտեմբերի 28-ից փաստաթղթեր է հավաքում, նաև բազմաթիվ տեսանյութեր ունի, որոնց միջոցով հույս ունի ապացուցել ոստիկանների կատարած հանցանքը: «Մի քանի շտապօգնություն է գնացել Կումայրի բաժին, նոր թողել են, որ տեղափոխեն: Մուշի բաժնում էլ հորս միանգամից չեն ընդունել, որ տեսել են վրայի վնասվածքները: Հետո տարել են արձանագրելու, բժիշկը գրել է, որ վրան քերծվածքներ կան, գրել են, թե ինչ խնդիրներով է ընդունվել, ճնշումը 220-230, քերծվածքներ գլխին, ոտքերին, երիկամի խնդիր: Մուշի բաժնում էլ մի քանի անգամ կանչ է գրանցվել, նոր տեղափոխել են «Գյումրի ԲԿ», այնտեղից էլ «Վարդաշեն» քրեակատարողական հիմնարկ, որտեղ արձանագրել են կալանավորի վերքերը: